Alfred Hitchcock
Hitchcock on yksi maailman tunnetuimmista ja arvostetuimmista elokuvaohjaajista. Hän julkaisi kaikkiaan yli 50 elokuvaa, joista huomattava osa on saanut klassikkomaineen. Hän tuli tutuksi myös menestyneiden televisiosarjojen "Alfred Hitchcock esittää" (1955–1962) ja "The Alfred Hitchcock Hour" (1962–1965) isäntänä. Edellistä on jopa pidetty yhtenä kaikkien aikojen parhaista televisiosarjoista. Vuonna 2002 "MovieMaker"-lehti nimesi Hitchcockin kaikkien aikojen vaikutusvaltaisimmaksi elokuvaohjaajaksi. Hitchcockia on sanottu ”kaikkien aikojen kuuluisimmaksi elokuvaohjaajaksi”.
Nuori ja viaton
Nuori ja viaton ("Young and Innocent", Yhdysvalloissa "The Girl Was Young") on Alfred Hitchcockin ohjaama brittiläinen jännityselokuva vuodelta 1937. Se muistuttaa asetelmiltaan hänen pari vuotta aikaisempaa menestystrilleriään "39 askelta". Kummassakin syytön mies joutuu pakenemaan ja todistamaan syyttömyytensä.